Wanneer God Met Jou Praat (Sponsgevulde Hardeband)
Karien Basson is 'n gesertifiseerde Transformation Coach, NLP Life Coach, NLP Practitioner en Negative Emotional Therapy™ Practitioner. Na twaalf jaar in die mediabedryf as joernalis en radio-aanbieder is sy 'n bekende stem op Tygerberg 104FM in die bekroonde middag-spitstydprogram Vuurvas. Karien is vrou vir Shawn Basson en saam belê hulle tyd in die familiekerk Kingdom Light Church. Karien is een van drie vroue wat maandeliks die vuur aanblaas in vroue­bediening op 'n digitale platform onder die vaandel 4Minutes#CoffeeAndConvos. Sy is 'n mara­thon- en ultramarathonatleet, en gemeenskapswerk en diere­beskerming lê haar na aan die hart.
In die fliek About Time vind die 21-jarige hoofkarakter uit van 'n gawe wat die mans in hulle familie besit: Hulle kan deur tyd reis. Deur bloot hulle hande te klem, hulle oë toe te maak en op 'n spesifieke gebeurtenis te fokus, het hulle die vermoë om terug te gaan in die geskiedenis. Die jong man gebruik dan ook hierdie gawe tot sy eie en ander se voordeel. Natuurlik is daar soos in alle goeie stories 'n versteekte wending, en dit gebeur dan ook op 'n kritieke oomblik in sy lewe. Hy moet 'n belangrike besluit neem en kom dan tot die besef dat nie alles beheer kan word nie.